
       AVIZ

   asupra

 proiectului de Lege privind ratificarea Convenţiei Minamata cu privire la mercur, deschisă spre semnare şi semnată de România la Kumamoto, la 10 octombrie 2013

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind ratificarea Convenţiei Minamata cu privire la mercur, deschisă spre semnare şi semnată de România la Kumamoto, la 10 octombrie 2013, trimis cu adresa nr. PL.x. 358 din 2 septembrie 2014, înregistrat cu     nr. 4c-11/829 din 3 septembrie 2014.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat.

Proiectul de lege are ca obiect de reglementare ratificarea Convenţiei Minamata cu privire la mercur, deschisă spre semnare şi semnată de România la Kumamoto, la 10 octombrie 2013.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege în şedinţa din data de 17 septembrie 2014.

Membrii comisiei au examinat proiectul de lege supus avizării, expunerea de motive, Decretul pentru supunerea spre ratificare Parlamentului a Convenţiei Minamata cu privire la mercur, deschisă spre semnare şi semnată de România la Kumamoto, la 10 octombrie 2013, transmis cu adresa nr. CA/845 din 11 august 2014 şi avizul favorabil cu observaţii şi propuneri al Consiliului Legislativ, aviz transmis prin adresa cu nr. 831 din 16 iulie 2014.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.

În raport de obiectul şi conţinutul reglementării, proiectul de lege  face parte din categoria legilor ordinare. 

                                      PREŞEDINTE,                          


   SECRETAR,

                             BOGDAN LIVIU CIUCĂ                              CONSTANTIN SORIN STRAGEA

Întocmit - Consilier parlamentar,





          Avizat – Şef serviciu,
                 Rodica Penescu 

